Na temelju članka 35. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) i Odluke Općinskog vijeća Općine Štrigova o davanju prethodne suglasnosti na prijedlog Pravilnika o upisu djece i o mjerilima upisa te o ostvarivanju prava i obveza korisnika Dječjeg vrtića „Grozdek“, KLASA: 007-02/26-01/5, URBROJ: 2109-18-03-26-2, Štrigova, 22. travnja 2026. godine, Upravno vijeće Dječjeg vrtića „Grozdek“ na 2. sjednici održanoj 29. travnja 2026. godine donosi

PRAVILNIK 
O UPISU DJECE I O MJERILIMA UPISA TE O OSTVARIVANJU PRAVA I OBVEZA KORISNIKA DJEČJEG VRTIĆA „GROZDEK“

OPĆE ODREDBE
Članak 1.
Pravilnikom o upisu djece i mjerilima upisa djece u Dječji vrtić Grozdek (u daljnjem tekstu: Pravilnik) utvrđuju se postupak i mjerila za upis djece u programe odgoja i obrazovanja koji se provode u Dječjem vrtiću Grozdek (u daljnjem tekstu: Vrtić), način ostvarivanja prednosti pri upisu i druga pitanja u vezi s postupkom upisa i ispisa.
Odredbe ovog Pravilnika koje se odnose na roditelje-korisnike usluga istovjetno se primjenjuju na skrbnike i udomitelje (u daljnjem tekstu: roditelj).
Riječi i pojmovi koji se koriste u ovom Pravilniku, a koji imaju rodno značenje, odnose se jednako na muški i ženski rod, bez obzira u kojem su rodu navedeni.
Članak 2.
U Vrtić se mogu upisati djeca sukladno Državnom pedagoškom standardu predškolskog odgoja i naobrazbe (u daljnjem tekstu: pedagoški standardi).
Odgojna skupina po programima može se organizirati ako postoji dovoljan interes roditelja i prijavljene djece, sukladno propisanim pedagoškim standardima.
Upis u Vrtić moguć je i tijekom pedagoške godine, ako ima slobodnih mjesta ili se ona isprazne tijekom pedagoške godine, upisi se mogu provoditi kontinuirano. a najviše do broja utvrđenog propisanim pedagoškim standardima.
Članak 3.
Pedagoška godina počinje 1. rujna tekuće godine, a završava 31. kolovoza sljedeće godine.
Članak 4.
Upis u programe predškolskog odgoja i obrazovanja provodi se sukladno Zakonu o predškolskom odgoju i obrazovanju (daljnjem tekstu: Zakon), Pravilniku o uvjetima i načinu ostvarivanja prednosti pri upisu djece u Dječji vrtić Grozdek i ovom Pravilniku.
Na temelju Odluke o upisu djece i mjerilima upisa Upravnog vijeća Dječjeg vrtića Grozdek (u daljnjem tekstu: Upravno vijeće) objavljuje se obavijest o upisima djece za svaku pedagošku godinu.
Obavijest se objavljuje na mrežnim stranicama Vrtića i oglasnoj ploči Vrtića.
Obavijest o upisima sadrži podatke o vremenu i načinu provođenja upisa, vrstama programa, odgojnim skupinama u koje se vrši upis, broju slobodnih mjesta te načinu ostvarivanja prednosti pri upisu. 
Vrtić može provoditi postupak predbilježbe ili iskazivanja interesa roditelja za smještaj djeteta prije službene objave obavijesti o upisima.
Predbilježba služi isključivo u svrhu planiranja kapaciteta, formiranja odgojnih skupina i informiranja roditelja.
UPIS DJECE U PROGRAME DJEČJEG VRTIĆA
Članak 5.
Roditelj djeteta podnosi Zahtjev za upis (u daljnjem tekstu: Zahtjev) s traženom dokumentacijom.
Uz zahtjev se prilaže sljedeća dokumentacija:
· preslika rodnog lista ili izvadak iz matice rođenih
· preslika zdravstvene iskaznice djeteta
· uvjerenje o mjestu prebivališta djeteta ili presliku osobne iskaznice djeteta
· preslike osobnih iskaznica oba roditelja
· potvrdu o sufinanciranju troškova smještaja koju izdaje nadležni odjel jedinice lokalne samouprave u kojoj roditelji imaju prebivalište
· potvrdu o obavljenom sistematskom pregledu djeteta kod pedijatra ili liječnika opće prakse te stomatologa
· kopiju knjižice cijepljenja djeteta
· potvrdu o radno-pravnom statusu roditelja (elektronički zapisi ili Potvrde o podacima evidentiranim u matičnoj evidenciji Hrvatskog zavoda za mirovinsko osiguranje) ili rješenje o invalidnosti, rješenje o mirovini, potvrdu fakulteta o statusu redovnog studenta
· dokaze o činjenicama bitnim za ostvarivanje prednosti pri upisu iz članka 13. i 14. ovog Pravilnika.
Zahtjev se predaje osobno ili poštom na adresu Vrtića:
Dječji vrtić Grozdek
Štrigova 103A
HR-40312 Štrigova
ili putem elektroničke pošte:
info@dv-grozdek.hr
Roditelj koji prvi puta prijavljuje dijete dužan je u upisnom roku predati puni Zahtjev s potpunom dokumentacijom.
Zahtjevi zaprimljeni nakon isteka roka i s nepotpunom dokumentacijom neće se razmatrati.
Članak 6.
Roditelj djeteta koje je već upisano u Vrtić dužan se izjasniti kroz Zahtjev o nastavku korištenja usluga (u daljnjem tekstu: Zahtjev) za svaku narednu pedagošku godinu te o eventualnoj promjeni programa.
Obrazac Zahtjeva izdaje Vrtić i objavljuje ga na svojim mrežnim stranicama, a roditeljima je dostupan i u Vrtiću.
U trenutku podnošenja Zahtjeva, roditelj ne smije imati nepodmirenih dospjelih dugovanja prema Vrtiću.
Članak 7.
Postupak upisa provodi Povjerenstvo za provođenje upisa u Vrtić (u daljnjem tekstu: Povjerenstvo) koje imenuje Upravno vijeće.
Upravno Vijeće, na prijedlog ravnatelja, imenuje predsjednika i 2 člana Povjerenstva iz reda odgojitelja i stručnih suradnika koji mogu biti i vanjski, te njihove zamjene na vrijeme od 2 godine.
Povjerenstvo radi na sjednicama koje saziva predsjednik.
Povjerenstvo donosi odluke većinom glasova ukupnog broja članova.
Povjerenstvo odlučuje o Zahtjevu za upis djece na temelju rezultata cjelovitog uvida u razvoj i potrebe svakog djeteta, analize dostavljene dokumentacije, rezultata obavljenih inicijalnih razgovora te, po potrebi, uz konzultacije s vanjskim stručnjacima radi pribavljanja mišljenja i podataka bitnih za odlučivanje.
O radu Povjerenstva vodi se zapisnik.
Rad povjerenstva nadzire ravnatelj.
Članak 8.
Povjerenstvo je dužno najkasnije u roku od 30 dana od dana isteka roka za podnošenje Zahtjeva podnijeti izvješće o rezultatima upisa Upravnom vijeću.
U izvješću o rezultatima upisa navedeni su sljedeći podaci:
· o broju zaprimljenih Zahtjeva (jaslice, vrtić)
· prihvaćeni Zahtjevi
· odbijeni Zahtjevi s obrazloženjem
· raspoloživi kapaciteti Vrtića nakon rezultata upisa, ako ih ima.
Lista reda prvenstva objavljuje se pod šifrom djeteta (OIB) na oglasnoj ploči i mrežnim stranicama Vrtića.
Članak 9.
Djeca koriste usluge Vrtića u kontinuitetu od dana potpisa Ugovora kojim se uređuju međusobna prava i obveze između roditelja i Vrtića pa do dana ispisa.
Članak 10.
Na temelju rezultata upisa formiraju se odgojne skupine, a plan raspoređivanja djece kroz odgojne skupine radi ravnatelj.
Članak 11.
U novu pedagošku godinu upisuje se onoliko djece koliko je potrebno da se popune smještajni kapaciteti Vrtića.
U Vrtić se upisuju djeca od navršenih godinu dana života do polaska u osnovnu školu i to u redovite, posebne i alternativne programe te programe javnih potreba koji se ostvaruju u Vrtiću.
U jasličke programe može se upisati dijete koje do 31. kolovoza tekuće godine navrši jednu godinu.
Ako postoji potreba za upisom djece koja do 1. rujna tekuće godine nisu navršila godinu dana, a vrtić ima zadovoljene kriterije utvrđene propisanim pedagoškim standardom, Odlukom Upravnog vijeća može se omogućiti upis djece od navršenih 6 mjeseci života.
U vrtićke programe može se upisati dijete koje do 31. prosinca tekuće godine navrši tri godine života.
Članak 12.
Svako dijete rane i predškolske dobi ima pravo upisa u dječji vrtić u kojem se izvodi rani i predškolski odgoj i obrazovanje sukladno članku 20. Zakona o predškolskom odgoju i obrazovanju.
OSTVARIVANJE PREDNOSTI PRI UPISU
Članak 13.
Prednost i pravo upisa djece u Vrtić određuje se sukladno Zakonu i Pravilniku o uvjetima i načinu ostvarivanja prednosti pri upisu djece u Vrtić te odredbama ovog Pravilnika.
 Prednost pri upisu u redovite programe Vrtić određuje prema sljedećim kriterijima:
	OPIS KRITERIJA PREDNOSTI
	BROJ BODOVA

	Dijete i roditelj s prebivalištem na području Općine Štrigova
	12

	Dijete roditelja žrtava i invalida Domovinskog rata
	Direktan upis

	Dijete odgojitelja i drugih radnika zaposlenih u Vrtiću
	Direktan upis

	Dijete oba zaposlena roditelja ili redovna studenta
	10

	Dijete koje živi samo s jednim zaposlenim roditeljem ili redovnim studentom
	10

	Dijete samohranog roditelja ili redovnog studenta
	15

	Dijete koje je na listi čekanja duže od 6 mjeseci
	2

	Dijete iz obitelji s troje ili više djece predškolske dobi
	1 bod za svako dijete

	Dijete u godini prije polaska u osnovnu školu
	3

	Dijete u udomiteljskoj obitelji, bez roditelja ili bez odgovarajuće roditeljske skrbi
	9

	Dijete osobe s invaliditetom upisanih u Hrvatski registar osoba s invaliditetom
	9

	Dijete roditelja koji primaju doplatak za djecu
	2

	Dijete roditelja korisnika zajamčene minimalne naknade
	3

	Dijete čiji je brat ili sestra već upisan/-a u Vrtić
	1

	Dijete s teškoćama u razvoju ako postoje uvjeti za njihovu integraciju u redovite programe što se utvrđuje u propisanom postupku vještačenja
	Ne podliježe postupku bodovanja

	Dijete koje živi u težim socijalnim i zdravstvenim prilikama
	Ne podliježe postupku bodovanja


Prednost pri upisu u okviru planiranog broja slobodnih mjesta po dobnim skupinama ostvaruje dijete s većim zbrojem bodova.
Ako više djece ostvaruje jednaku prednost, prednost pri upisu utvrđuje Povjerenstvo na temelju procjene stručnog tima o psihofizičkom statusu i potrebama djeteta u skladu s uvjetima koje Vrtić može ponuditi.
Ako ima slobodnih mjesta, mogu se također upisivati i djeca iz drugih općina/gradova.

Članak 14.
Roditelj djeteta je dužan, prilikom podnošenja zahtjeva, dostaviti dokaze o činjenicama bitnim za ostvarivanje prednosti pri upisu:
· za dijete roditelja žrtava i invalida Domovinskog rata: rješenje o statusu invalida Domovinskog rata
· za dijete oba zaposlena roditelja: elektronički zapis (e-radne knjižice) ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje
· za dijete koje živi samo s jednim zaposlenim roditeljem: elektronički zapis (e-radne knjižice) ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje te presuda o razvodu braka ili drugi dokazi da drugi  roditelj ne živi u zajedničkom kućanstvu
· za dijete samohranog roditelja: elektronički zapis(e-radne knjižice) ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje te i dokazi o samohranosti: izvadak iz matice rođenih samohranog roditelja (ne stariji od mjesec dana od dana podnošenja e-Prijave) i smrtni list ili izvadak iz matice umrlih ili potvrda o nestanku drugog roditelja ili rješenje Centra za socijalnu skrb o privremenom uzdržavanju djeteta
· za dijete koje živi s oba ili jednim roditeljem redovnim studentom: potvrda fakulteta o statusu redovnog studenta
· za dijete u udomiteljskoj obitelji bez roditelja ili bez odgovarajuće roditeljske skrbi: rješenje/potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi
· za dijete osobe s invaliditetom upisanih u Hrvatski registar osoba s invaliditetom: potvrdu o upisu u Hrvatski registar osoba s invaliditetom
· za dijete iz obitelji s troje ili više djece predškolske dobi: za svako dijete do sedme godine rodni list
· za dijete roditelja koji primaju doplatak za djecu: rješenje o pravima na doplatak za djecu
· za dijete roditelja korisnika zajamčene minimalne naknade: rješenje Hrvatskog zavoda za socijalni rad
· za dijete koje ima preporuku Centra za socijalnu skrb za smještaj u Vrtić: preporuka Centra za socijalnu skrb
· za dijete s teškoćama u razvoju: relevantnu dokumentaciju radi utvrđivanja potreba i statusa djeteta (nalaz i mišljenje Zavoda za vještačenje, nalaze i mišljenja specijaliziranih ustanova, Rješenje Centra za socijalnu skrb, medicinsku dokumentaciju i dr.).
Članak 15.
Djeca s teškoćama u razvoju ne podliježu postupku bodovanja.
O upisu djeteta s teškoćama u razvoju odlučuje Povjerenstvo na temelju dokumentacije i procjene stručnog tima o psihofizičkom statusu i potrebama djeteta za odgovarajućim programom i uvjetima koje Vrtić u skladu s mogućnostima može ponuditi djetetu.
Roditelj je dužan dostaviti Vrtiću svu prikupljenu zdravstvenu dokumentaciju kojom se utvrđuje i daje nalaz te mišljenje o težini i vrsti invaliditeta (oštećenju funkcionalnih sposobnosti) Zavoda za vještačenje, profesionalnu rehabilitaciju i zapošljavanje osoba s invaliditetom, uz obvezu odazivanja na poziv Vrtića radi davanja mišljenja stručnog tima o postojanju uvjeta za integraciju djeteta u Vrtić.
Djeca koja žive u izuzetno teškim socijalnim i zdravstvenim prilikama ne podliježu postupku bodovanja.
O upisu djeteta koje živi teškim socijalnim i zdravstvenim prilikama odlučuje Povjerenstvo na temelju dokumentacije i preporuke Centra za socijalnu skrb i procjene stručnog tima o psihofizičkom statusu i potrebama djeteta za odgovarajućim programima i uvjetima koje vrtić može ponuditi.
Članak 16.
Dijete s uočenim teškoćama u razvoju, a koje nisu bile vidljive prilikom upisa djeteta u Vrtić, opservira se u trajanju od 3 mjeseca od strane Opservacijskog tima.
Ako se kod djeteta uoči odstupanje od očekivanog tijeka razvoja roditelji se s djetetom upućuju u specijalizirane ustanove, ovisno o poteškoći, na daljnje pretrage (neuropedijatar, audiolog, psiholog, fizijatar i sl.) te je dijete i nadalje i u tom periodu u praćenju Opservacijskog tima Vrtića.
Ako roditelji odbiju suradnju i ne postupaju sukladno navedenom Vrtić zadržava pravo ispisati dijete.
Na temelju daljnje opservacije djeteta u odgojnoj skupini i rezultata pretraga u specijaliziranim ustanovama izrađuje se individualni plan za dijete s teškoćom za tekuću pedagošku godinu u Vrtiću kojim se nastoje postaviti ciljevi specifični upravo za to dijete.
Duljinu trajanja boravka djeteta s teškoćama u razvoju određuje u svakom pojedinačnom slučaju stručni tim Vrtića zavisno o psihofizičkom statusu i potrebama djece.
Na temelju uvida, ravnatelj i Opservacijski tim donose mišljenje o potrebi uključivanja pomoćnika za djecu s teškoćama u razvoju ili stručnog komunikacijskog posrednika u rad te eventualnoj potrebi i mogućnosti za supervizijom od strane stručnjaka edukacijsko rehabilitacijskog profila uz prethodno odobrenje odnosno suglasnost Osnivača Vrtića.
Opservacijski tim imenuje ravnatelj.
PRAVO NA PRIGOVOR
Članak 17.
Roditelj djeteta ima pravo uložiti prigovor na rezultate upisa u roku od 8 dana od dana objave.
Prigovori se dostavljaju u pisanom obliku na adresu Vrtića ili elektronskim putem slanjem e-maila.
Članak 18.
Odluku o prigovoru donosi Upravno vijeće koje može:
· odbaciti prigovor kao nepravodoban
· odbiti prigovor kao neosnovan i potvrditi rezultate upisa koje je donijelo povjerenstvo za upis
· prihvatiti prigovor i izmijeniti rezultate upisa odnosno samo donijeti odluku o upisu.

Odgovor na prigovor u pisanom obliku dostavlja se roditelju u roku od 15 dana od dana zaprimanja prigovora.

Odluka Upravnog vijeća po prigovoru je konačna.

OBJAVA REZULTATA UPISA
Članak 19.
Nakon donošenja Odluke o prigovorima i isteka roka za žalbe Povjerenstvo utvrđuje konačne rezultate upisa.
Povjerenstvo je dužno dostaviti Izvješće o upisima ravnatelju, Upravnom vijeću i Osnivaču.
Konačni rezultati upisa objavljuju se na mrežnim stranicama i oglasnoj ploči Vrtića.
Članak 20.
Djeca koja po objavi konačnih rezultata nisu upisana u Vrtić vode se na Listi čekanja te će na temelju dobivenih bodova ostvariti pravo upisa tijekom pedagoške godine ako se oslobodi mjesto ili proširi smještajni kapacitet Vrtića ustrojavanjem novih odgojno-obrazovnih skupina.
Članak 21.
Iznimno, ako nema djece na Listi čekanja ili se roditelj ne odazove na obavijest o slobodnom mjestu za upis, postoji mogućnost upisa u Vrtić tijekom pedagoške godine ako postoje slobodna mjesta.
PRIJEM NOVOUPISANE DJECE
Članak 22.
U tijeku upisnog postupka, a prije uključivanja djeteta u odgojno-obrazovni program, roditelj je obvezan uz prisustvo djeteta obaviti inicijalni razgovor sa stručnim timom Vrtića.
Na inicijalnom razgovoru prikupljaju se podaci o razvoju djeteta, njegovim navikama, potrebama, obitelji i drugim specifičnostima te se dogovaraju odgovarajući postupci prilagodbe na program.
Članak 23.
Na temelju konačnih rezultata upisa Vrtić i roditelj dužni su sklopiti Ugovor o pružanju usluga.
Ugovor o pružanju usluga potpisuju oba roditelja, osim u slučaju kada jedan roditelj ostvaruje roditeljsku skrb.
Ugovorom roditelji i Vrtić utvrđuju međusobna prava i obveze.
Ugovor mora biti zaključen najkasnije do 25. kolovoza za narednu pedagošku godinu, iznimku predstavljaju djeca koja se upisuju tijekom godine, a čiji roditelji Ugovor moraju sklopiti u roku od 15 dana od polaska djeteta u program Vrtića.
U slučaju nepotpisivanja Ugovora u navedenom roku, smatra se da je roditelj odustao od svog zahtjeva za upisom djeteta u Vrtić. Na slobodno mjesto se upisuje, odnosno sklapa Ugovor s roditeljem djeteta koje je prvo na Listi čekanja.
PROMJENA PROGRAMA ILI ODGOJNO-OBRAZOVNE SKUPINE
Članak 24.
Djetetu se može omogućiti promjena programa ili odgojno-obrazovne skupine ako u Vrtiću postoje uvjeti za takav premještaj.
Vrtić može zbog uvjeta rada, organizacije djelatnosti, primjene pedagoških standarda ili drugih izvanrednih okolnosti te organiziranja odgojno-obrazovnih skupina, premjestiti dijete u drugu odgojnu skupinu.
Članak 25.
Odluku o promjeni programa ili odgojno-obrazovne skupine donosi ravnatelj.
ISPIS DJECE IZ VRTIĆA
Ispis djeteta iz Vrtića na zahtjev roditelja
Članak 26.
Roditelj je dužan obavijestiti Vrtić o prekidu korištenja usluga pisanim Zahtjevom za ispis djeteta.
Rok za podnošenje Zahtjeva za ispis djeteta je najmanje 15 dana prije ispisa.
Zahtjev se podnosi ravnatelju osobno ili poštom na adresu Vrtića.
Ispis djeteta iz Vrtića može biti isključivo sa zadnjim danom u mjesecu.
Danom ispisa prestaje važiti Ugovor kojim se uređuju međusobna prava i obveze između roditelja korisnika usluga i Vrtića.
Jednom ispisano dijete u slučaju novog podnošenja Zahtjeva, ponovo prolazi upisni postupak sa svim dokazivanjima reda prvenstva te se stavlja na Listu čekanja.
Članak 27.
Na temelju zahtjeva za ispis Vrtić izdaje rješenje o ispisu ako roditelj nema dugovanja prema Vrtiću.
Roditelj je dužan izmiriti dugovanje prema Vrtiću ako ono postoji, a ukoliko s traženim danom ispisa isto nije učinio, Vrtić ne može izdati rješenje o ispisu djeteta iz Vrtić.
Izdavanjem rješenja o ispisu smatra se da je ugovor otkazan.
Članak 28.
Roditelj koji u roku od 15 dana od početka pedagoške godine ne dovede dijete i ne opravda nedolazak smatrat će se da je odustao od upisa te će dijete biti ispisano.
Otkaz ugovora radi neispunjavanja ugovorenih obveza roditelja
Članak 29.
 Vrtić može ispisati dijete ako:
· se u roku od tri mjeseca od dana zaključivanja Ugovora utvrde razvojne teškoće djeteta, a Vrtić ne može osigurati specifične uvjete za dijete
· se utvrdi da su prilikom upisa roditelji zatajili bolesti, zdravstvene i druge poteškoće djeteta
· izostane neopravdano duže od 60 dana
· nije izvršena obveza plaćanja 60 dana od dospijeća
· se roditelj ne pridržava ugovornih obveza, odluka i općih akta Vrtića.
Rješenje o ispisu djeteta donosi ravnatelj.
Protiv Rješenja o ispisu djeteta roditelj ima pravo prigovora Upravnom vijeću u roku od 15 dana od dostave Rješenja.
Odluka Upravnog vijeća o prigovoru na Rješenje o ispisu djeteta je konačna.
Članak 30.
Roditelj je dužan izvijestiti odgojitelja skupine o razlozima izostanka djeteta.
Roditelj je dužan opravdati izostanak djeteta.
Za dane izostanka djeteta zbog bolesti, roditelj je dužan priložiti liječničku potvrdu ili ispričnicu najkasnije do zadnjeg dana tekućeg mjeseca.
Članak 31.
Ako dijete ne koristi usluge Vrtića 30 dana i više neprekidno, roditelj je dužan pisanim putem obavijestiti odgojitelja o razlozima izostanka.
Članak 32.
U slučaju da roditelj nije podnio zahtjev za ispis, a niti obavijestio o razlozima izostanka djeteta, smatra se da je dijete ispisano iz Vrtića protekom roka od 60 dana od zadnjeg dana korištenja usluga, a roditelj je dužan platiti sve nastale troškove do tog roka.
PROGRAM PREDŠKOLE
Članak 33.
Program predškole obvezan je za svu djecu u godini dana prije polaska u osnovnu školu.
Vrtić provodi program predškole sukladno odredbama Zakona i Pravilniku o sadržaju i trajanju programa predškole.
Upravno vijeće donosi Odluku o upisu djece u program predškole.
Članak 34.
Roditelj uz prijavu za upis u program predškole prilaže:
· preslika rodnog lista ili izvadak iz matice rođenih
· preslika zdravstvene iskaznice djeteta,
· uvjerenje o mjestu prebivališta djeteta ili presliku osobne iskaznice djeteta
· preslike osobnih iskaznica oba roditelja
· potvrdu o sufinanciranju troškova smještaja koju izdaje nadležni odjel jedinice lokalne samouprave u kojoj roditelji imaju prebivalište
· potvrdu o obavljenom sistematskom pregledu djeteta kod pedijatra ili liječnika opće prakse te stomatologa
· kopiju knjižice cijepljenja djeteta
· potvrdu o radno-pravnom statusu roditelja (elektronički zapisi ili Potvrde o podacima evidentiranim u matičnoj evidenciji Hrvatskog zavoda za mirovinsko osiguranje) ili rješenje o invalidnosti, rješenje o mirovini, potvrdu fakulteta o statusu redovnog studenta
· dokaze o činjenicama bitnim za ostvarivanje prednosti pri upisu iz članka 13. i 14. ovog Pravilnika.
PRIJELAZNE I ZAVRŠNE ODREDBE
Članak 35.
Roditelj je dužan tijekom godine prijaviti i dokazati svaku promjenu u odnosu na svoj osobni status i činjenice kojima je ostvario prednost pri upisu u koliko one postoje.
Vrtić može tijekom godine tražiti provjeru podataka o osobnom statusu roditelja i činjenice kojima je ostvario prednost pri upisu.
Članak 36.
Informacije o djeci i roditeljima koje Vrtić posjeduje, zaštićene su sukladno Zakonu o zaštiti osobnih podataka.
Članak 37.
Ovaj Pravilnik donosi Upravno vijeće.
Izmjene i dopune ovog Pravilnika donose se po istom postupku kao i sam Pravilnik.
Ovaj Pravilnik stupa na snagu 8 dana od dana objave u službenom glasilu Osnivača.

